CRISPR
CRISPR (angl. Clustered Regularly Interspaced Short Palindromic Repeats, 'taisyklingai pertraukti trumpi susitelkę palindrominiai pasikartojimai') – bakterijų apsaugos nuo bakteriofagų ir plazmidžių DNR sistema, veikianti panašiai kaip eukariotinių organizmų imuniteto sistema. CRISPR sistemos yra plačiai paplitusios ir randamos tiek prokariotiniuose organizmuose, tiek archėjose. CRISPR pirmiausia buvo nustatytas kaip natūralus bakterijų ir archėjų apsaugos nuo virusų įsiveržimo barjeras. „Svetimo” bakteriofago ar plazmidės DNR atpažinimo mechanizmas šiuo metu nėra išaiškintas. CRISPR pirmą kartą atrastas ir aprašytas 1987 m., tačiau tyrimai ir pritaikymo galimybių paieška biotechnologijų ir medicinos srityse suintensyvėjo apie 2013 m.